Башҡорт теле алфавиты кириллицаға нигеҙләнгән, ләкин уға ҙ, ҡ, ә кеүек һәм башҡа үҙенсәлекле өндәрҙе һүрәтләгән хәрефтәр өҫтәлгән. Был өҫтәмә хәрефтәрҙең һәр береһенең башҡорт алфавитында үҙ урыны бар, әммә МедиаВики уларҙы белмәй ине. Мәҫәлән, Башҡортостан баш ҡалаһы «Өфө» тип яҙыла, һәм «Рәсәй субъекттары баш ҡалалары» категорияһында О менән П хәрефтәре араһында торорға тейеш, тик үрҙә әйтелгән етешһеҙлек арҡаһында Өфө исемлектең иң аҙағына төшөп китер булды.